กรณีร้องเรียนการจัดงานคอนเสิร์ต แสดงดนตรี บริเวณตลาดสุขสวัสดี ถนนเอกชัย แขวงคลองบางพราน เขตบางบอน กรุงเทพมหานคร เมื่อวันที่ 2 พฤษภาคม 2566 เจ้าหน้าที่ฝ่ายสิ่งแวดล้อมและสุขาภิบาล สำนักงานเขตบางบอน ได้ดำเนินการตรวจสอบบริเวณลานจอดรถด้านหลังตลาดดังกล่าวพบไม่มีการจัดงานแสดงดนตรีแล้ว สอบถามผู้ดูแลตลาดแจ้งว่ามีบุคคลมาเช่าพื้นที่จัดงานแสดงดนตรีเพียง 1 วันเท่านั้น เจ้าหน้าที่จึงได้แจ้งประชาสัมพันธ์และขอความร่วมมือเจ้าของและผู้ดูแลตลาดให้งดให้เช่าพื้นที่จัดงาน เพื่อป้องกันเหตุรำคาญเรื่องเสียงดัง ไม่ให้รบกวนผู้พักอาศัยบริเวณข้างเคียง
รบกวนช่วยตรวจสอบ รวมถึงใบการขออนุญาตจัดคอนเสริต ของตลาดสุขสวัสดิ์ บริเวณ ซอยเอกชัย66 หน่อยครับ ตลาดนี้ชอบจัดเสริตแล้วเปิดลำโพงแบบดังสนั่น บ้านสะเทือน ทั้งๆที่ตรงข้ามมีโรงพยาบาล แล้วบริเวณโดยรอบเป็นชุมชนบ้านเรือนทั้งนั้น เคยร้องเรียกไปหลายสิบรอบแล้ว แต่ทุกเทศกาลตลาดนี้จะจัดคอนเสิรต์ได้ตลอด และเปิดลำโพงเสียงสนั่นทั้งถนนจนเกือบเที่ยงคืนตลอด ล่าสุดเห็นขี้นป้ายว่าวันที่ 1 พ.ค นี้จะจัดงานคอนเสิรตอีกแล้ว อยากให้มาตรวจสอบว่า จะมีการจำกัดเสียงไม่ให้กระทบผู้อยู่อาศัยที่มี ทั้งเด็กอ่อน คนที่ต้องตื่นไปทำงาน คนแก่ที่มีโรคประจำตัวและผู้ป่วยในโรงพยาบาลบริเวณนี้ได้อย่างไร
ทำงานแย่มาก ไปตรวจสอบหลังมันจัดคอนเสิตเสร็จเป็นวัน ใครมันจะตั้งไว้ให้คุณจับละครับ ทำงานแบบนี้เจริญจริงๆ ไอ้ตอนมันเล่นดังๆพวกคุณไปอยู่ไหน ไม่คิดจะมีคนมาดูสักคน ผิดหวังจริงๆ ระบบราชการไทยไม่ได้เรื่องสักอย่าง คนแถวนี้เค้าเดือดร้อนกันหมด มันผิดตั้งแต่ออกใบอนุญาติให้มันจัดคอนเสิตพื้นที่ชุมชนแบบนี้แต่แรก ไม่ทราบว่าใช้ส่วนไหนพิจารณา เคยลงมาดูหน้างานจริงๆมั้ยว่ามันเป็นยังไง พอคนร้องเรียนก็เงียบ แล้วมาตรวจตอนมันจัดงานคอนเสิตเสร็จ ถ้าทำงานแบบนี้ไม่ต้องมีพวกคุณยังจะประหยัดภาษีกว่าเลยครับ ยังไงก็ตามผมขอส่งเรื่องทั้งหมดถึงนักข่าว ออกทีวี และส่งเรื่องให้คุณชัชชาติ โดยตรงนะครับ เจ้าหน้าที่ที่เซ็นอนุญาติมันจัดคอนเสิตได้ รวมถึงคนที่ไปตรวจสอบและรับเรื่อง ก็เตรียมคำตอบไว้ตอบสื่อให้ดีๆละกันครับ